
Ehitusloa väljastamine 

1. ASJAOLUD JA MENETLUSE KÄIK
Läbivaatamiseks laekus Narva jõe kuiva sängi (Kulgu tammi 1 ja Joala tn 23a, Joala tn 23b, Joala tn 23c vahelisel maa alal) sidekaabelliini ehitamiseks õigesti vormistatud ehitusloa taotlus koos makstud riigilõivu maksekorralduse koopiaga ning ehitusprojektiga. Ehitusprojektid vaatasid läbi, kooskõlastasid või kiitsid heaks:

Ida-Eesti Päästekeskus;
Arhitektuuri- ja Linnaplaneerimise Amet;
Tehnovõrkude valdajad;

Muinsuskaitseamet;

Kirde Piirivalvepiirkond;

Maaomanikud;

Keskkonnaameti Viru regioon.
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõige 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lõige 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Ehitusseaduse § 23 lõige 2 punktide 1, 2, 21 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, esitada energiamärgis ning tasuda riigilõiv.

2.4. Ehitusseaduse § 23 lõige 5 kohaselt Ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. 
2.5. Ehitusseaduse § 12 lõige 2 kohaselt ehitusluba ei anna õigust ehitusloale märgitud maaüksuse või ehitise omaniku loata ehitada.

2.6. Ehitusseaduse § 29 lõige 2 punkti 4 ehitise omanik on kohustatud taotlema ehitamise lõpetamisel ehitisele kasutusluba.

2.7. Ehitusseaduse § 29 lõige 21 tehnorajatise omanik on kohustatud teavitama ehitamise alustamisest puudutatud kinnisasja omanikke tähitud kirjaga või isiklikult allkirja vastu.
2.8. Ehitusseaduse § 33 lõige 8 kohaselt võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.
3. OTSUS
3.1. Väljastada ehitusluba Kulgu tammi 1 ja Joala tn 23a, Joala tn 23b, Joala tn 23c vahelisel maa alal sidekaabelliini ehitamiseks.
3.2. Kohustada sidekaabelliini omanikku ehitustööde lõpetamisel esitama kasutusloa taotlus koos kinnitusega tehnovõrgu omandiõiguse kohta.
4.  
 RAKENDUSSÄTTED
4.1.  Korraldus jõustub seadusega ettenähtud korras.
4.2. Kohustada sidekaabelliini omanikku ehitustööde lõpetamisel esitada kasutusloa taotlus koos kinnitusega omandiõiguse kohta tehnovõrgu suhtes.

